cyanic-selkie/wikianc huggingface dataset:
Laniakea
Caracteristica
Os encalcunyos son entre as estructuras mas grans de l'universo, que en ye difícil definir os cabos, especialment dende l'interior. L'equipe n'emplegó de radiotelescopios ta mapear os movimientos d'un gran numero de galaxias locals. O mayor numero de movimientos galacticos estará directo enta l'interior, enta o centro de masas. En o caso de Laniakea, iste punto focal gravitacional se diz o Gran Atractor e afecta a os movimientos d'o nuestro Grupo Local de galaxias (a on se troba la nuestra Carrera de Sant Chaime) e toz os atros encalcunyos e grupos de galaxias, en qualsiquier puesto d'o superencalcunyo.
O descubrimiento
O filtro de Wiener ye o metodo usato en o analís d'os movimientos d'as galaxias ta distinguir o movimiento peculiar d'a expansión de l'universo, de traza que defina millor as informacions posicionals, permitindo-ne l'analís a bells 300 megaparsecs y evidenciando los modelos de distribución d'as galaxias. Manimenos, con tal limitación, Laniakea parixe endrezar-se-ne enta o Superencalcunyo de Shapley, de traza que Laniakea como Shapley poderban estar parti d'un complexo encara mas gran. L'astronomo sudafricano Tony Fairall en 1988 hipotetizó que, seguntes os suyos respectivos desplazamientos enta o royo, o Superencalcunyo de Virgo e o Superencalcunyo d'Hidra-Centauro poderban estar connexos.
Localización
Os superencalcunyos mugants con Laniakea son o Superencalcunyo de Shapley, o Superencalcunyo d'Hercules, o Superencalcunyo de Coma e lo Superencalcunyo de Perseu-Piscis, as buegas d'o qual no yeran plateras en l'inte d'o descubrimiento de Laniakea.
Orichen d'o nombre
O nombre "Laniakea" significa "incommensurable paradiso" en luenga hawaiana, de lani, "paradiso", e akea, "amplo" u "immenso" u "incommensurable". O nombre estió sucherito por Nawa'a Napoleon, profesor asociato de luenga hawaiana en o Kapiolani Community College. O nombre rinde homenache a os navegadors polinesios que emplegaban a bovida celeste ta navegar por l'Oceano Pacifico.
Lo Sas
Lo Sas (El Sas en catalán y castellano) ye un lugar d'a provincia de Uesca situato en a comarca de Ribagorza, en o municipio de Arén de Noguera. A suya población en 1999 yera de 26 habitants.
Historia
Perteneixió a l'antigo municipio de Cornudella de Valiera.
Toponimia
D'o latín SAXUM, igual que en aragonés Saso. En o Fogache de 1495 s'escribiba Lo Sas.
Algar de Palància
Algar de Palància ye un municipio de la provincia de Valencia, situato en la comarca de lo Campo de Murviedro. La suya población ye de 503 habitants (2005), en una superficie de 13,2 km² con una densidat de población de 38,11 hab/km².
Pilas
Pilas ye un municipio andaluz situato en a comarca de l'Aljarafe y provincia de Sevilla.
A suya población ye de 13.509 habitants (2010), en una superficie de 45,94 km² con una densidat de población de 294,06 hab/km².
Cheografía
A localidat de Pilas se troba situata a 63 metros d'altaria sobre o livel d'a mar, a una distancia de 32 km d'a ciudat de Sevilla, a capital d'a suya provincia y d'Andalucía.
Mugas
O termin municipal de Pilas muga a o norte con Huévar y Chucena; a l'este con Aznalcázar; a o sud con Villamanrique de la Condesa; y a l'ueste con Hinojos.
Auliac Dessús
Auliac Dessús (en francés Oléac-Dessus) ye una comuna occitana en o departamento francés d'Altos Pireneus, districto de Tarba, cantón d'a Val de l'Arròs y d'as Baïsas y rechión d'Occitania. A comuna yera parte de l'antiga provincia de Bigorra.
A suya población ye de 89 habitants(1999) en una superficie de 3,72 km², con una densidat de población de 23,92 hab/km².
Torrecilla del Monte
Torrecilla del Monte ye un municipio d'a comunidat autonoma castellanoleyonesa en a provincia de Burgos, situau en a comarca de l'Arlanza.
A suya población ye de 70 habitants (2007) en una superficie de 14,93 km², con una densidat de población de 4,69 hab/km².
Túnel de St. Pauli
thumb|250px|O viello túnel de l'Elba thumb|250px|Ascensor ta autos
O túnel de St. Pauli u túnel viello de l'Elba (en alemán Alter Elbtunnel u St. Pauli Elbtunnel, iste zaguer ye o nombre oficial) ye un túnel piatonal y ta vehíclos situato en Hamburgo, Alemanya. Con os suyos 426 m de largaria o túnel, que s'inauguró en 1911, estió una revolución tecnica. A 24 m por debaixo d'a superficie, dos tubos de 6 m de diametro conectan o centro d'Hamburgo con os muelles y drasanas d'a marguin sud d'o río Elba. O túnel estió una gran millora ta as decenas de mils de treballadors d'un d'os puertos mas grans d'o mundo.
Quatre grans elevadors en cada salida d'o túnel permiten a os piatons, bicicletas y vehíclos a motor puyar y baixar. Encara se fan servir, ya que actualment y debito a la construcción d'atros túnels y puents, o trafico que i pasa cada día no ye prou gran.
En l'anyo 2008 estioron arredol de 300.000 autos, 63.000 bicicletas y 700.000 piatons los que facioron servir o túnel. O túnel ye ubierto 24 horas ta os piatons y as bicicletas. Ta os vehíclos a motor ye ubierto de lunes a viernes de 5:20 a 20:00 y os sabados de 5:20 a 4:00 PM.
Khi
right|100px Khi (Χ χ) ye a vintidosena letra de l'alfabeto griego. En o sistema de numeración griega tien un valor de 600. En griego moderno se pronuncia como [ç] (fricativa palatal xorda) debant de [e̞] o [i]; o como [x] (fricativa velar sorda) en cualsiquier atra posición.
Trasliteracions
Os romanos la trasliteroron con o digrafo ch en palabras como: chorus, chaos, Christus, u Charon (coro, caos, Cristo y Caront respectivament) pa representar o sonito [kʰ], oclusiva velar sonora aspirata, que teneba en griego antigo.
Andorra-Sierra d'Arcos
Andorra-Sierra d'Arcos ye una comarca aragonesa situada en a provincia de Teruel. A suya economía se basa prencipalment en a menería y tamién destaca a central termica d'Endesa situada en Andorra.
Muga a lo norte con o Baixo Martín, a l'ueste con Cuencas Meneras, a lo sud con Mayestrato y a l'este con Baixo Aragón.
Silvia Cebolla Civil
Tamién ha participau en o curtometrache en aragonés "Enlucernaus" basau en o capitol "O Pleito a lo Sol" d'a novela Vida de Pedro Saputo de Braulio Foz y ha escrito A escuchetes, un libro de recetas veganas en aragonés con as millors recetas veganas d'a suya canal de Youtube.
Pedrenyal
Pedrenyal ye una loma de 320 metros d'altaria situada en Zaila (Teruel), en la plana de Los Pedrenyals, sobre la ribera dreita de lo río Aguas. En lo suyo cabalto bi ha un vértiz cheodesico.
Castiello de Miranda de Chuslivol
O castiello de Miranda ye un castiello que se troba en Chuslivol (Aragón). Ye un castiello construyíu en o sieglo XI.
SD Compostela
Sociedad Deportiva Compostela ye un equipo de futbol espanyol con siede en Santiago de Compostela, en a comunidat autonoma de Galicia. Fundau l'1 de chulio de 1928 per Ramón Castromil Casal, chuga en casa en o Estadio Multiusos de Sant Lázaro. L'equipo crebó en 2006, pero s'heban reorganizau como SD Compostela pa chugar en 1962 y en 2004. Chugan en Segunda División B - Grupo 1.
Arbeteta
Arbeteta ye un municipio d'a provincia de Guadalachara, en a comunidat autonoma de Castiella-La Mancha, Espanya. Fa parte d'a comarca de l'Alto Tajo y d'o partiu chudicial de Guadalachara. A suya población ye de 29 habitants (2015), en una superficie de 63,07 km² y una densidat de población de 0,49 hab/km².
SD Compostela
Historia
Fundada en 1928, Compostela pasó la mayor parte y los siguients decenios chugando a lo futbol profesional. Lo 28 d'octubre de 1962, la recientment formada SD Compostela se fusionó con o Club Arenal. Lo decenio d'os setanta estió irregular. L'equipo chugó en a Tercera División, en a categoría rechional y en a nueva Segunda División B. Lo suyo primer ascenso a una etapa seminal se produció en 1977 con un ascenso a Segunda División B (Grupo 1), que duró nomás una temporada; Compos estió promocionau nuevament en 1980, esta vegada con una duración de seis anyos.
Arbeteta
Toponimia
O toponimo Arbeteta presenta o sufixo -eta y s'interpreta a partir de ABIETETA, "formación vechetal d'abetz". Como en o Sistema Iberico no bi ha abez, s'ha de referir por fuerza a una especie de pin. O toponimo Beteta d'a cercana provincia de Cuenca tendría a mesma interpretación.
SD Compostela
Historia
Lo descenso en 1986 se veyió exacerbau per la controversia estase d'o campo arredol d'as accions de l'alavez president Francisco Steppe. Se retiró baixo alegacions de recibir pagos per lanzar un partiu debant d'o Pontevedra CF, lo que aseguraría lo mantenimiento d'o rival en a categoría. A zaguers d'o decenio de 1980, lo club experimentó una important restructuración tanto d'a directiva como de l'adreza, y en 1990 lo Compostela recuperó la categoría de tercer livel.
Veireda e Jumet
Veireda e Jumet (Beyrède-Jumet en francés y oficialment) yera una antiga comuna occitana en o departamento francés d'Altos Pireneus, districto de Banyeras de Bigorra, cantón de Nestés, Aura y Loron y rechión d'Occitania. A comuna yera parte de l'antiga provincia de Bigorra.
A suya población yera de 217 habitants (1999) en una superficie de 15,90 km², con una densidat de población de 13,65 hab/km².
L'1 de chinero de 2019 s'unió a Camors pa formar a nueva comuna de Veireda, Jumet e Camors.
Arbeteta
Cheografía
A localidat d'Arbeteta se troba situada a 994 metros d'altaria sobre o livel d'a mar, a una distancia de 105 km d'a ciudat de Guadalachara, a capital d'a suya provincia.
SD Compostela
Historia
La siguient campanya estió pa contrimostrar que lo club ha estau lo mas exitoso dica lo momento. Lo 23 de chunyo de 1991, un aforo de 8.000 espectadors en o Estadio Municipal Santa Isabel, lo gol de Juanito y Ochoa (dos) veyió una victoria per 3-1 en o zaguer partiu de play-off contra lo CD Badajoz, per la primera Segunda División d'a historia. visitar.
Lo treslado a lo Estadio Multiusos de Sant Lázaro coincidió con o contino augmento d'a suerte de l'equipo, y a zaguers de 1993-94 dimpués d'una victoria per 3-1 en o play-off debant d'o Rayo Vallecano plegó a lo Compostela La Liga. Lo Compostela lo fació notablement bien, plegando a la decena posición en 1995-96, prencipalment con o permiso d'os delanteros Christopher Ohen y Bent Christensen, que anotoron un total de 23 gols en liga.
Dimpués de quatro temporadas en a cima, lo Compostela descendió dimpués de perder un partiu de descenso debant d'o Villarreyal CF per la regla d'o gol a domicilio, tot y con chugar un futbol atractivo en cheneral. Lo club tamién yera a punto de prencipiar una espiral descendent; Dimpués d'un descenso a la tercera división en 2001, l'equipo tornó a l'anyo siguient, pero en a siguient campanya chugoron a causa de distraccions difuera d'o campo, an los chugadors y lo personal estioron sin paga entre cuantos meses; un nueno puesto final no estió suficient pa privar un nuevo descenso, ya que lo club no cumplió con o plazo d'o 31 de chulio pa saldar totas las deudas de nomina.
Zuera (desambigación)
Zuera puet estar:
Finestra
thumb|150px|right|Una finestra. Una finestra ye un forato de forma regular, per un regular rectangular, en a paret u a frontera d'un edificio ta permitir o paso de l'aire u a clara en o suyo interior. Gosan estar, amés, cubiertas d'elementos ta zarrar que permiten mantenir a comodidat de l'interior d'o mesmo.
As finestras son usatas a sobén como elementos decorativos d'a frontera, plegando ta grans alardes d'estilismo en o caso d'as rosetas y veires d'as ilesias, mes que mes, en a epoca gotica.
Materials
Cadaguna d'ixas piezas d'a finestras pued estar feta d'un material diferent d'as atras. A bastida pued estar de fusta, aluminio u chapa d'acero, mientres que o marco y es panos gosan estar de fusta, metal (aluminio u acero) u PVC. Es veires son amontatos sobre es panos.
Tipos de finestras
thumb|200px|right|Una finestra dende adintro d'a cambra. Seguntes o suyo eixe de rotación, se pueden clasificar como:
Wanda Panfil
Wanda Marianna Panfil-González conoixita esportivament como Wanda Panfil, naixita de Opocznie, (Polonia) o 26 de chinero de 1959, ye una atleta polaca hue retirata que yera especializata en cursas de meya y luenga distancia, que estió campiona d'o mundo d'atletismo en Tokio 1991.
D'entre atras competicions internacionals bi ha de destacar as suyas victorias en a maratón de Nagoya de 1990, a maratón de Londres de 1990, a maratón de Nueva York de 1990 y a maratón de Boston de 1991.
Jaya Sri Maha Bodhi
thumb|Jaya Sri Maha Bodhi en [[2013]]
O Jaya Sri Maha Bodhi ye una figuera que se troba en o chardín Mahamewna en Amaradhapura, Sri Lanka. Estió plantada en l'anyo 288 aC per o rei Devanampiya Tissa, por o que ye l'árbol mas antigo plantau por una persona, y ye una d'as reliquias mas sagradas pa los budistas.
Leit de soya
right|thumb|250px|Leit de soya [[Yeo's en un veire.]] A leit de soya ye una bebida feita a partir de soya. Se consume dende fa 2.000 anyos.
Se fa mullando, molendo y filtrando a soya. Puede mercar-se-ne en comercios, encara que tamién se comercializan trastes ta producir-la en casa.
As que se comercializan actualment, gosan estar enriquidas con vitamina B12, de mal obtener en una dieta vechetariana estricta. A leit de soya se fa servir en un puyal de recetas, substituindo-ie productos que vechetarians estrictos y veganos no consumen.
Impacto ecolochico
L'emplego d'a soya ta producir leit frent a la que se produce d'as vacas puede estar beneficioso t'o medio ambient, debiu a que fendo servir a mesma cantidat de tierra bi produce birolla ta un mayor numero de personas que si s'emplega ta criar y mantener as vacas. A las vacas les cal muita más enerchía ta producir leit, consumindo dica 24 kilogramos d'alimento en materia ixuta y de 90 a 180 litros d'augua a o día, producindo una meya de 40 kilogramos de leit a o día, mientres que o cultivo de soya no requiere que un minimo de fertilización, augua y tierra.
Aranyuel
miniaturadeimagen|Plaza mayor d'Aranyuel. Aranyuel (en catalán Aranyel) ye un municipio d'o País Valenciano d'a provincia de Castellón, situato en a comarca de l'Alto Millars. Fa parte d'o partiu chudicial de Nules.
A suya población ye de 200 habitants (2010), en una superficie de 19,20 km² con una densidat de población de 10,42 hab/km².
Toponimia
Lo toponimo Aranyuel amuestra de perda d'a -o final u apocope en o sufixo -uelo como Almochuel, Bunyuel, Teruel y talment Estercuel. Tradicionalment s'ha considerau esto un mozarabismo pero la perda d'o final n'este sufixo tamién yera común en aragonés medieval como encara en aragonés chistabín (tozuel). En un texto latín de 1320 s'escribe Aranyol, posiblement por influencia catalana:
Historia
En 1319, Pero Churdán d'Arenoso y la suya muller Marquesa Lopiz de Rada donan Aranyuel a lo suyo fillo Gonzalvo. O texto ye en aragonés:
miniaturadeimagen|Aranyuel. En 1320, Pero Churdán d'Arenoso ratifica a permuta que los suyos padres Gonzalvo Eximén d'Arenoso y Urraca Churdán de la Penya heban feito d'o castiello de Villamalur por lo lugar d'Aranyuel, que yera de Galcerán de Rioseco.
Cheografía
A localida d'Aranyuel se troba situata a 405 metros d'altaria sobre o ran d'a mar, a una distancia de 56 km d'a ciudat de Castellón de la Plana, a capital d'a suya provincia, y de 118 km d'a ciudat de Valencia, a capital d'o País Valenciano.
Nola
Nola (Nola en napolitán, Nola en italiano y oficialment) ye una localidat y comuna italiana d'a rechión de Campania, en a provincia de Nápols. D'antis mas, fació parte de l'antigo reino de Nápols y d'a Corona d'Aragón y dimpués d'o reino d'as Dos Sicilias antes d'a suya incorporación enta o reino d'Italia.
A suya población ye de 32.761 habitants (2010), en una superficie de 39,00 km², con una densidat de población de 840,03 hab/km².
Cheografía
A localidat de Nola se troba situata a 34 metros d'altaria sobre o livel d'a mar.
D'o suyo termin municipal fan parte os lugars de Piazzolla y Polvica; muga con as comunas d'Acerra, Camposano, Casamarciano, Cicciano, Cimitile, Liveri, Marigliano, Ottaviano, Palma Campania, Roccarainola, San Felice a Cancello, San Gennaro Vesuviano, San Paolo Bel Sito, San Vitaliano, Saviano, Scisciano, Somma Vesuviana y Visciano.
Argecilla
Argecilla ye un municipio d'a provincia de Guadalachara, en a comunidat autonoma de Castiella-La Mancha, Espanya. Fa parte d'a comarca de l'Alcarria de Guadalachara y d'o partiu chudicial de Guadalachara.
A suya población ye de 77 habitants (2010), en una superficie de 40,76 km² y una densidat de población d'1,89 hab/km².
Puerta
Etimolochía d'o nombre
miniaturadeimagen|Puerta A palabra "puerta" provién d'o latín porta, que tiene o suyo orichen en o verbo portare (portar u alzar). En o rito de l'antiga Roma, cuan s'encetaba a construcción d'una ciudat, s'heba de fer un sulco con un aladro arredol d'an que se queriba construyir, d'a mesma forma que heban feito mes antigament encara os etruscos. Ixe sulco heba d'estar respetato per motivos d'a suya naturaleza sagrada, con implicacions que no se podeba trescruzar per as personas. A importancia d'iste factor yera tal que en a mitolochía clasica, Romulo mató a su chermano Remo per trescruzar o sulco fundacional d'a ciudat de Roma.
Perque, como ye natural, yera menester de poder dentrar-ie y salir-ne d'ixe perimetro, en trazar-lo s'heba d'alzar y transportar a mano l'aladro per bels metros ta que as chents podesen transitar en o espacio que bi quedase. Posteriorment, en estar alzadas as murallas perimetrals d'a población, o puesto an que s'heba alzato l'aladro alquiriba a naturaleza d'o que hue le decimos puerta.
Melhan (Gers)
Melhan (Melhan en occitán, Meilhan en francés y oficialment) ye una comuna occitana en o departamento francés de Gers, rechión d'Occitania, districto d'Aush y cantón d'Astarac-Gimona.
A suya población ye de 80 habitants (1999) en una superficie de 6,82 km², con una densidat de población d'11,73 hab/km².
Pallerol
Pallerol ye un lugar despoblau aragonés, en o municipio de Sopeira, comarca de Ribagorza y provincia de Uesca.
Feba parti de l'antigo municipio de Santoréns. A ilesia parroquial de Sant Ramón ye una construcción romanica d'o sieglo XI con reformas d'o XIX.
Ortigosa de Cameros
Ortigosa de Cameros ye un municipio d'a comunidat autonoma uniprovincial d'a Riocha, en a comarca de Camero Nuevo.
A suya población ye de 302 habitants (2005) en una superficie de 35,26 km², con una densidat de población d'8,56 hab/km².
Cheografía
A localidat d'Ortigosa de Cameros se troba situada a 1.069 metros d'altaria sobre lo livel d'a mar, a una distancia de 46 km d'a ciudat de Logronyo, a capital d'as suyas provincia y comunidat autonoma.
Convento de Sant Chusé de Zaragoza
O convento de Sant Chusé yera un convento que se trobaba en Zaragoza (Aragón). Estió construyíu en o sieglo XVI.
Guerra de Bosnia y Herzegovina
A guerra d'independencia de Bosnia y Herzegovina estió una guerra escaicida en 1992-1995 en a Republica de Bosnia y Herzegovina que siguió a la declación d'independencia d'esta antiga republica yugoslava dimpués d'un referendum y esdevinió una guerra complexa que enfrentó a nacionalistas serbios y croatas contra o Gubierno legal de Bosnia y Herzegovina, refirmau por os nacionalistas bosnios musulmans y bel serbio y croatas no secesionistas. Encara que teneba o mesmo caracter de guerra d'invasión con aduya de disidents en o país invadiu, con limpiezas etnicas, mortaleras masivas, violación y saqueyo, impresionó mes a la opinión publica europea que a guerra d'independencia de Croacia por haber-ie un refirme estausunidense a lo gubierno musulmán de Bosnia, refirme que compensó as reticencias d'os países europeus a lo que consideraban una extensión d'os procesos secesionistas en Europa.
Preliminars
Cuan o principio d'a guerra d'independencia croata encomenzó una tensión en Bosnia y Herzegovina, os bosnios musulmans y os croatas deseyaban a independencia y os serbios s'oposoron a esta independencia. Bi habió una declaración de sobiranía o 15 d'octubre de 1991. Se contempló a ideya d'a partición de Bosnia en tres parz, ideya a la que s'oposoron os bosnios musulmans. O 9 de chinero de 1992 l'Asembleya d'o pueblo serbio de Bosnia y Herzegovina adoptó una declaración que proclamaba a Republica Serbia de Bosnia y Herzegovina (SR BiH).
Encomienzo d'a guerra
250px|thumb|Territorios serbios autoproclamaus en rebelión contra o gubierno de Bosnia entre 1991 y 1992. Os días 29 de febrero y 1 de marzo de 1992 se fació un referendum pa votar sobre a independencia de Bosnia y Herzegovina con una participación d'o 64% por haber estau boicoteyau por os serbios de Bosnia y Herzegovina. O resultau estió d'o 98% a favor d'a independencia y a Republica de Bosnia y Herzegovina esdevinió un estau independient o 3 de marzo de 1992. Os serbios reaccionoron formando tamién en marzo a Republica Serbia de Bosnia y Herzegovina con a intención d'estar unificada con Serbia.
A tensión creixió y entre marzo y abril se producioron riotas y asesinatos y en abril de 1992 esclató la guerra entre serbios y independentistas bosnios en Sarajevo, estendendo-se a guerra por buena part d'o país.
L'agresión serbia
A Republica Serbia de Bosnia y Herzegovina encomenzó a prener o control d'as zonas de mayoría serbia y atacó tamién zonas con muita población serbia como Sarajevo (a ciudat ye de mayoría musulmana pero os lugars d'a comarca no), Posavina (de mayoría croata pero necesaria pa dar continuidat territorial a los serbios), y ciudaz grans de Bosnia oriental de mayoría musulmana.
En a zona de Bosnia oriental cerca d'a muga os musulmans no podioron controlar que bels enclaus como Goražde, Srebenica, Zepa, ecetra... A lo principio os croatas luitaban contra os serbios chunto con os bosnios musulmans y prenioron o control d'Herzegovina occidental y muitas localidaz de Bosnia Central de mayoría croata u de mayoría musulmana como Kiseljak. Os refuchiaus musulmans d'atras zonas facioron que aumentás o porcentache de población musulmana en puestos como Mostar.
O 22 de mayo de 1992 a Onu reconoixió a Bosnia y Herzegovina independient, pero en ixos días os serbios y croatas negocioron en secreto a partición de Bosnia.
Mientres os bosnios musulmans, que no s'heban preparau pa a guerra, no podeban recuperar as zonas que perdeban y tendeban a reblar, os croatas manteneban as suyas posicions y comenzoron a funcionar d'una traza cada vegada mes autonoma con respecto a lo gubierno bosnio, plegando a fer treguas con os serbios.
Guerra croata-bosnia
En octubre de 1992 Jajce cayó en mans d'os serbios dimpués de combates entre croatas y bosnios musulmans por o control de Bosnia central.
En chinero de 1993 o plan Vance-Owen proposó a división de Bosnia y Herzegovina en 10 provincias autonomas, 3 de bosnias (Bihać, Zenica y Tuzla), 3 de croatas (Mostar, Kupres y Posavina) y 3 de serbias (Bosnia occidental, Bijeijna y Herzegovina oriental) y una común (Sarajevo). Os serbios no acceptoron y a guerra continó. Tamién en chinero de 1993 bi habió violentos combates entre croatas de Bosnia y Herzegovina y tropas musulmanas.
Se succdioron plans de paz que no se aceptoron y altos o fuego que no se respectoron. A Unión Europea se mostró un intermediario ineficient y iba estando substituyida por Estaus Unius. O principal d'a guerra yera o enfrentamiento de croatas y bosnios en Bosnia central. A guerra yera perén en Gornji Vakuf. En chunio de 1993 bi habió una ofensiva bosnia en Travnik contra os croatas, os croatas pierden a ciudat y se refuchian en territorio ocupau por os serbios. En octubre de 1993 bi ha atra ofensiva bosnia en Vares en a que os croatas fuyen d'a ciudat perdida. O 28 d'agosto de 1993 se constituye oficialment a Republica croata de Herzeg-Bosnia. Os serbios, que ya teneban lo que quereban se limitaban a ir ocupando as ciudaz que resistiban aisladas en Bosnia oriental u a abanzar por Bosnia Central aproveitando que i luitaban os croatas y musulmans.
Os bosnios yeran mes numerosos y poquet a poquet prenioron o control de muitas localidaz de Bosnia central. En Bosnia central os serbios y croatas yeran aliaus pero en Herzegovina os serbios yeran aliaus d'os musulmans. En Bihać os bosnios musulmans locals s'heban declarau autonomos con respecto a lo gubierno bosnio de Sarajevo, tenioron o refirme d'os serbios y encomenzó una guerra en a que as autoridaz de Sarajevo forachitoron a los bosnios autonomistas.
Fin d'a guerra
Estaus Unius y a Unión Europea replanteyoron a cuestión con o prochecto de formación d'una federación croata-musulmana y forzoron que os croatas y bosnios continasen chuntos, (encara que a guerra entre os dos bandos tardó en aturar-se). Con os dos bandos chuntos i habió primero unos abances en Bosnia oriental y central. Os abances en Bosnia central se facioron cerca de Tuzla. Os abances en Bosnia central se facioron en a Operacija Cincar, en a que se prenió a ciudat de Kupres o 3 de noviembre de 1994.
En chulio de 1995 os serbios prenioron Srebenica y fazioron una gran mortalera, (mes rapida y gran que as atras que heban feito en atras ciudaz de Bosnia oriental). Por ixos mesmos tiempos se produció a Operacija Ljeto '95 u "operación verano de 1995", en a que l'exercito croata de Bosnia y l'exercito croata abanzoron por Bosnia occidental cerca d'a muga pa aislar a capital de Krajina (Knin).
Estaus Unius forzó que o 21 de noviembre de 1995 se firmase a paz de Dayton, que dividió o estau bosnio en dos entidaz pseudoestatals: a Federacija Bosne i Hercegovine (Federación de Bosnia y Herzegovina y a Republika Srpska (Republica Serbia).
Bergkirchen
Bergkirchen (en bavaro Bergkira) ye un municipio de Bavera, Alemanya. Se troba en o districto de Dachau.
Alcaldes
Lista d'alcaldes democraticos dende 1945:
Población humana
A población humana ye en Sociolochía o grupo de personas que viven en un aria cheografica. Iste numero de personas se determina a sobén por un censo.
H aspirada en francés
En la prononciación de lo francés, la « h » aspirada ye emplegada pa designar una letra « h » inicial en la grafía de ciertas palabras que la pronunciación suya encomienza por una vocal, pero a on que no bi ha ni elisión ni liaison quan son precedidas d'atra palabra. La « h » aspirada puede traducir-se en la pronunciación por un golpe de glotis u quedar muda. Par eixemplo :
Orichen
En cheneral, en francés moderno, la « h » inicial ye aspirada pa palabras d'orichen chermanico y muda pa palabras d'orichen latín.
En latín, la letra « H » esdevinió muda dende la epoca de l'Imperio. Ye lo emplego simultanio de lo francico, fuent abundant de palabras ampradas, lo que reintrodució este fonema, present en la silaba inicial de muitos chermanismos latinizaus:
Manimenos, la « h » inicial de las palabras d'orichen latina ha quedau en la mes gran part de los casos muda. En francés meyo, la letra ha estau reintroducida a sobén en la grafía pero sin pronunciar-se ni aspirar-se. Por eixemplo:
A vegadas quedó omesa mesmo en la escritura, como pa Habere > avoir.
Encara menos a sobén, la « h » aspirada s'ha estendiu a palabras d'orichen latina (herse, harceler) y lo bilingüismo chermano-romano ha produeito casos singulars d'hibridación: asinas, lo latín ALTUS ha dau en proto-francés haltus, luego lo francés haut, con una « h » aspirada, por contaminación de lo francico *hôh.
La « h » aspirada se pronunciaba dica los sieglos XVII y XVIII. No se pronuncia en francés contemporanio, pero ha deixau la traza de lo hiato que fa que no bi haiga ni elisión ni liaison.
Lista de palabras francesas que encomienzan por una h aspirada
La lista vinient no incluye toz los derivaus posibles (participios pasaus eplegaus como adchectivos u substantivaus), ni todas las palabras composadas, ni todas las desinencias, de fueras de casos de posibles confusions entre homonimos.
En todas las palabras francesas que encomienzan por la letra h, la letra vinient ye siempre una vocal. D'entre las escasas palabras que fan servir la vocal y dimpués de h denguna no ye aspirada (orichen griego); De la mesma manera, la h ye rarament aspirada debant la i. Debant de las atras vocals, la h ye aspirada mes a sobén. Manimenos, quan lo termin ye d'orichen latina u griega, la h ye una simple grafía etomolochica en la mes gran part de los casos. En todas las intercheccions, y los nombres obtenois de gritos d'aminals u de sonius produeitos por un obchecto, la h ye aspirada.
En los diccionarios franceses, las palabras de que la h inicial ye aspirada son tradicionament precedidas d'un asterismo, pero sin influencia en a suya clasificación alfabetica. La lista vinient ye a priori completa, seguntes lo diccionario de lo Tresor de la langue française y lo Dictionnaire de l'Académie française. Pero puede mancar ampres recientes de la luenga. En cheneral, si la palabra amprada poseye un soniu [h] articulau correspondient a la suya luenga d'orichen (las luengas chermanicas y las luengas orientals notablement), la /h/ sera conservada en la ortografía francesa y será aspirada.
Palabras que encomienzan por ha- y hai-
La mes gran part de palabras que encomienzan por ha- tienen una h aspirada, lo mes a sobén d'orichen etimolochica, siga recient (arabe, turco, alemán, anglés, espanyol), u antiga (chermanico, norrén, celtico).
Palabras que encomienzan por hi-
L'aspiración de la h ye hué a sobén opcional por las palabras que encomienzan por « hi- » indicadas aquí, y la liaison (en h muda) ye comunament admesa, salvo por los anglicismos recients d'emplego corrient, las intercheccions u los casos d'homofonía con un atra palabra. En esta lista, de fueras de la radiz culta griega « hiéro- » muit productiva, la mes gran part de las atras palabras mes recients y d'orichen chermanica (neerlandés, anglés moderno), a on que la h ye netament pronunciada, u bien son aportes recients y cultos d'atras luengas de mes luent.
HLM
Esta sigla ye la sola palabra encomenzada por « hl » y con « h » aspirada.
Palabras que encomienzan por ho- y hoq-
La mes gran part de palabras que encomienzan por « ho- » tienen una « h » aspirada. Las excepcions tienen relación con las radices latinas mes corrients de que la « h » ha perdiu la suya vocalización por asimilacion en lo luengache corrient (« hôte », « hospice » u « hôpital » toz derivaus de « hospes »/« hospitis », la « h » estando asimilada por la « s » suivant, u « heure »/« horo- » obtenida de « hora » de que la « h » ha estau asimilada por los adchectivos precedents), por confusions entre unas quantas radices (por eixemplo, « homme » deriva de la radiz latina « homo » [ser humán, semellant], en conflicto con la radiz griega homografa no aspirada).
Palabras que encomienzan por hu-
Quasi todas las palabras que encomienzan por hu- tienen una h aspirada. Las excepcions a esta lista son palabras que no tienen una h- etimolochica. En efecto, fue introdueita pa evitar una confusión en la lectura entre v y u, escrita d'antes v igualment, tal ye lo caso de huile (≠ francés antigo vile > ville), de huître (≠ vitre), de huis (≠ vis) y de huit (≠ vit). Manimenos huit y huis clos tienen una h aspirada, a diferencia de huis y huissier, que no en tienen, conforme a esta regla enunciada d'alto.
Aurius
Aurius (en francés Orieux) ye una comuna occitana en o departamento francés d'Altos Pireneus, districto de Tarba, cantón d'a Val de l'Arròs y d'as Baïsas y rechión d'Occitania. A comuna yera parte de l'antiga provincia de Bigorra.
A suya población ye de 113 habitants(1999) en una superficie de 8,19 km², con una densidat de población de 13,80 hab/km².
Municipios de Valencia que mugan con Aragón
thumb|300px|En royo os municipios de Valencia que mugan con Aragón Bi ha un total de 8 municipios de Valencia mugants con Aragón, toz ells con municipios d'a provincia de Teruel situaus en as comarcas de Comunidat de Teruel y Gúdar-Chabalambre.
En a muga entre os termins municipals d'estas localidaz valencianas y as localidaz aragonesas bi ha altarias importants como a Cruz de los Tres Reinos (1.560 m) en os Monts Universals, y l'alto de las Barracas (1.837 m), Sancho (1.521 m), Ceja (1.442 m) y Beteta (1.436 m) en lo Macizo de Chabalambre. Manimenos entre o Rincón d'Ademuz y la Comunidat de Teruel s'aproveita tamién o trazau d'o río Deva.
En a siguient lista se troban os municipios d'a provincia de Valencia que mugan con Aragón con a suya comarca, superficie y os municipios aragoneses con que mugan.
Unidat astronomica
250px|thumb|Unidat astronomica A unidat astronomica (UA) ye una unidat de longaria que equivale a distancia meya entre o Sol y la Tierra, ye dicir uns 150 millons de kilometros. Ista unidat s'usa fundamentalment ta medir distancias dentro d'o Sistema Solar.
En comparanza con atras unidaz astronomicas:
Lo Parot
thumb|Lo Parot en [[2014]]
Lo Parot ye una olivera, situada amán d'Horta de Sant Joan, Terra Alta, Catalunya con una edat estimada de 2.000 anyadas ye d'una variedat hue desconoixita por o que sembla confirmar a suya edat milenaria.
Tien una altaria de 8 metros y un diametro d'o tronco de 7,45 metros. Ye denominau "Lo Parot" ya que se considera lo pai de totas as oliveras.
Estió catagolau como árbol monumental por a Cheneralidat de Catalunya en 1990 y a mas ye en a lista de d'arbols monumentals de Catalunya.
Facultat de Filosofía y Letras (Universidat de Zaragoza)
A Facultat de Filosofía y Letras (en castellano Facultad de Filosofía y Letras), ye o centro d'a Universidat de Zaragoza a on que s'imparte l'amostranza d'as titulacions de grau, master y doctorau en as diferents brancas d'as Sciencias socials y Humanidatz. A facultat fue establida o 10 de setiembre de 1542, con o nombre de Facultad de Artes, tomando o suyo actual nombre o 10 de setiembre de 1857.
A escuela ye situata en o prencipal campus universitario d'Aragón, o Campus San Francisco d'a ciudat de Zaragoza.
Estudios
En a Facultat de Filosofía y Letras s'ofreixen os siguients estudios de grau, seguntes o Plan Bolonya:
Amás d'as anteriors titulacions, a Facultat continó a impartición d'os títols de licenciatura que se trobaban en extinción:
Respective a os estudios oficials de postgrau, se i puet estudiar actualment trece masters universitarios oficials:
Antiparte, s'ofreixen cuantos estudios propios (masters, postgraus y diplomas d'especialización).
Ilesia de Sant Per de Teruel
A ilesia de Sant Per ye una ilesia que se troba en Teruel (Aragón). Ye una ilesia d'estilo mudéchar construyida en o sieglo XIV.
Montanellos
A suya población ye de 618 habitants (2008), en una superficie de 37,8 km² con una densidat de población de 16,35 hab/km².
Cheografía
A localidat de Montanellos ye situata a 418 metros d'altaria sobre o livel d'a mar, a una distancia de 62 km d'a ciudat de Castellón de la Plana, a capital d'a suya provincia, y de 90 km de Valencia, a capital d'o País Valenciano.
Nombre
No ye documentato lo nombre en idioma aragonés. Prene nombre d'o vecín lugar de Montán y lo sufixo -ejo, que ye -ello en aragonés; este sufixo pareix que se castellanizó en la Comunidat de Teruel ya en lo sieglo XV.
Tomás I de Saboya
Tomás I de Saboya, naixito d'o castiello de Charbonnières (Aiguebelle, hue Saboya, Francia) o 27 de mayo de 1178 y muerto en Moncalieri (hue en a provincia de Torino, en Italia) o 8 de marzo de 1233, estió un conte de Saboya dende 1189 dica 1233.
Tomás I yera fillo d'Umberto III y de Beatriz de Mâcon.
Lo Palau d'Anglesola
Lo Palau d'Anglesola ye un municipio catalán situato en la provincia de Leida, en la comarca de la Plan d'Urchel.
A suya población ye de 2.050 habitants (2008), en una superficie de 12,3 km² con una densidat de población de 166,67 hab/km².
Armuña de Tajuña
Armuña de Tajuña ye un municipio d'a provincia de Guadalachara, en a comunidat autonoma de Castiella-La Mancha, Espanya. A suya población ye de 211 habitants (2008), en una superficie de 20,79 km² y una densidat de población de 10,14 hab/km².
Branquias internas
250px|thumb|right|Branquias internas en una [[tonina.]] Las branquias internas son branquias que bi ha adintro d'una cambra de lo cuerpo, que permite una protección de las superficies d'intercambio gasioso y que las branquias no augmenten la superficie externa y la resistencia a lo movimiento en augua, por lo que l'animal puet tener forma mes hidrodinamica. Manimenos las branquias internas precisan d'un mecanismo de renovación de l'augua equivalent a la ventilación.
Tienen branquias internas los peixes (en las bolsas branquials asociadas a las fendillas farinchias), los moluscos aquaticos (en la cavidat palial) y los crustacios decapodos.
Gerard Piqué
Gerard Piqué i Bernabeu (conoixito profesionalment en o mundo d'o fútbol como Gerard Piqué), naixito de Barcelona (Barcelonés) o 2 de febrero de 1987, ye un futbolista catalán, activo profesionalment dende l'anyo 2003 dica l'actualidat y que dica l'inte ha realizato quasi toda la suya carrera esportiva en o Futbol Club Barcelona (encara que mientres una anyada chugó en o Real Zaragoza, estando amás chugador d'o Manchester United Football Club). Chuga en posición d'esfensa y ha estato tamién chugador d'a selección espanyola y tamién d'a selección de fútbol de Catalunya.
Tién una relación sentimental con a cantant Shakira, con qui tenió un fillo o día 23 de chinero de 2013. Tamién cal destacar que ye o propietario d'o Fútbol Club Andorra con o 90% d'as accions.
Bacía
thumb|250px|right|O cumo, una bacía que fa d'abrevador. A bacía (d'o latín < bacchia ) ye lo nombre chenerico ta una familia de recipients ta funcions muit diversas. A caracteristica cheneral de toz els ye la suya concavidat que les permite d'acullir sostancias a dintro, concavidat que en a mayoría d'os casos s'ha aconseguito buedando un tranco d'arbol en trucando-lo con ixoletas de maniera artesanal. Altras bacías pueden estar compuestas de mes d'una pieza ensablada talment amanando-se ta la mesma cualidat d'estanqueidat que las fa útils; son un eixemplo d'ista modalidat as masaderas que no son si que caixons de mida gran a on que s'amasaba antigament a farina y l'augua ta fer o pan.
Pueden estar contadas entre os obchectos que popularment son clamaus bacías: thumb|250px|A masadera, un eixemplo de bacía feta de diversas piezas.
Etimolochía
En 1198 s'escribiba baçia como elemento en romance aragonés en textos latinos con o significato de "caixón cuadrilongo u artesa ta masar-ie lo pan u ta altros emplegos". Puet tener relación con o francés bassine.
(50000) Quaoar
Quaoar ye una planeta nana d'o sistema solar que estió descubierta en 2002 por os astronomos Chad Trujillo y Michael Brown dende l'observatorio d'o mont Palomar, California, Estaus Unius. Tien un diametro de 1110 km y a suya orbita tien un radio entre 41 y 45 UA). O suyo nombre procede d'o dios d'a creyación en a mitolochía Tongva (indichenas americanos de California).
Satelite
Quaoar tiene una luna conoixida clamada Weywot. Estió descubierta por Michael Brown en febrero de 2007 y s'estima que tien un diametro de 80 km. Weywot ye o fillo de o dios Quaoar en a mitolochía Tongva.
Exploración
Dende que estió descubierta en 2002 totas as observacions s'han feito dende a Tierra. No i hai de momento garra sonda espacial destinada a explorar Quaoar.
Magarrofas
Magarrofas ye un lugar despoblau aragonés d'a provincia de Uesca situau en a comarca de Ribagorza, en o municipio de Torlarribera.
Pardos (Zaragoza)
Pardos ye un lugar aragonés de lo municipio d'Abanto, en la comarca de la Comunidat de Calatayú y provincia de Zaragoza, que s'adhibió a Abanto entre 1887 y 1897.
Cheografía
Lo lugar de Pardos ye situato a 1.025 metros d'altaria dencima de lo ran de la mar, a una distancia de 4 km d'Abanto, la capital de lo suyo municipio.
Historia
Ye mencionato en la Bula de Lucio III.
Toponimia
Lo toponimo Pardos se puet explicar por metatesi de Prado en plural.
Verbos no frecuentativos acabaus en -iar
En aragonés bi ha verbos acabaus en -iar no frecuentativos que derivan de verbos latinos acabaus en -IARE y que no han tenito una etapas u variants centro-orientals en -eyar, propias d'os verbos frecuentativos derivaus de verbos latinos en -IDIARE. Os verbos acabaus en -iar no frecuentativos no se remontan a verbos latinos acabaus en -IDIARE y en son eixemplos verbos como cambiar, estudiar, ninviar, odiar y principiar beluns d'os cuals tamién se sienten como cambear, estudiar.
Orichens etimolochicos
L'orichen d'os verbos acabaus en -iar no frecuentativos y os substantivos con os que se relacionan ye variau. Bi ha verbos d'este grupo propios d'o luengache culto como variar y ampliar.
L'orichen de beluns d'os verbos d'este conchunto ye a derivación verbal immediata en latín. Si en latín esta derivación se feba anyadendo immediatament as terminacions d'infinitivo -ARE, -ĒRE, -ĔRE e -IRE a lo substantivo, en a evolución t'as luengas romances ya no se podeba fer con -er y s'heba de fer con -ar u -ir.
Os verbos d'as conchugacions en -ĒRE como STUDĒRE e INVIDĒRE habioron de refer-se a partir d'os suyos substantivos como estudio (derivau de STUDIU(M)) y envidia, dando estudiar y envidiar.
Bel verbo d'a conchugación en -IRE como CUSTODIRE se refizo a partir de CUSTODIA y pasó a la conchugación en -ar como custodiar.
Cambiar deriva d'o latín CAMBĪRE a traviés d'o latín tardano CAMBIARE, feito a partir d'o substantivo CAMBIUM.
Ninviar deriva d'un hipotetico *INVIARE.
Infinitivo
O infinitivo en -iar ye construito muitas vegadas etimolochicament dende sustantivos que acaban en -io u -ia, de cualsiquier orichen, patrimonial, culto, extrancherismos recients (esquiar), u dica en barbarismos (talment o caso de vaciar).
A vegadas a terminación en -iar (cambiar , estudiar ), se pronuncia -ear (cambear  , estudiar ), podendo coexistir as dos pronunciacions en a mesma localidat. Ya en a Edat Meya trobamos camear coexistindo con camiar en o Fuero romanz de Teruel.
Cherundio
O cherundio -ando anyadiu a una radiz que acaba en -i orichina formas como cambiando, estudiando , odiando , ecetra.
En aragonés ribagorzano o cherundio pierde a o final y deixa de pronunciar-se a consonant final, encara que s'haiga d'escribir.
Participio
O particio -au anyadiu a una radiz que acaba en -i creya un triptongo (cambiau, odiau ). Manimenos en as zonas y usos de l'aragonés central a on que se conserva o particio -ato (estudiato, odiato )
Present d'indicativo
Por o menos en Ribagorza bi ha formas rizotonicas, pero con a i atona formando un diftongo con as vocals d'os morfemas verbals,, li que representa a conservación de l'acentuación latina en estas formas verbals rizotonicas y una diferencia important con os atros verbos acabaus en -iar que derivan d'a terminación latina -IDIARE y que no son rizotonicos.
O verbo vaciar conserva en aragonés l'accentuación clasica latina en o present vácio, a diferencia d'o castellano vacío.
En ansotano bi ha formas con a mesma acentuación pero que presentan hiato -eo, -ea en as silabas no acentuadas y diftongo ia en as acentuadas.
En Ribagorza Baixa se documenta chunto con as formas chenerals vacilacions orichinadas por interferencia con os verbos frecuentativos acabaus en -iar < -IDIARE: reprópio-repropeo, várian-varean, interferencias que por ultracorrección pueden fer predominar as segundas formas, propias de l'atro conchunto de verbos irregulars.
En cualques dialectos como o belsetán tamién veyemos interferencias con as formas personals d'os verbos frecuentativos, que acababan en -eyar y recientment s'han iu fendo en -iar: yo cambeyo, tu cambeyas, er cambeya, ers cambeyan. En chistabín tamién se documenta formas como cambeya.
En o castellano d'Aragón se troban formas como cambeo, estudio, manimenos este tipo d'interferencias con as formas d'os verbos frecuentativos se documentan en o castellano d'atras tierras, por o que no se puet considerar un aragonesismo.
Present de subchuntivo
Por o menos en Ribagorza bi ha formas rizotonicas, pero con a i atona formando un diftongo con as vocals d'os morfermas verbals.
En belsetán se documenta formas resultau d'a interferencia con os verbos incoativos en -iar < -IDIARE como estudiye, estudiyes, estudiye, estudiyan. En chistabín trobamos formas como cambeye y cambeyes.
As interferencias con os verbos frecuentativos en -eyar/-iar se trobaban ya en a Edat Meya, y por eixemplo en o Fuero romanz de Teruel trobamos camie en a versión A y cameye en a versión B.
Muro de Aguas
Muro de Aguas ye un municipio d'a comunidat autonoma uniprovincial d'a Riocha, en a comarca d'Arnedo.
A suya población ye de 65 habitants (2007) en una superficie de 30,9 km², con una densidat de población de 2,10 hab/km².
Cheografía
A localidat de Muro de Aguas se troba situada a 891 metros d'altaria sobre lo livel d'a mar, a una distancia de 68 km d'a ciudat de Logronyo, a capital d'as suyas provincia y comunidat autonoma.
Nevada (Estau)
Nevada (prenunciau en anglés), ye uno d'os 50 estaus d'Estaus Unius, situau a o sud d'o país. A suya capital ye Carson City, encara que a ciudat de Nevada con un mayor numero d'habitants ye Las Vegas. A suya población ye de 2.565.382 habitants (estimación de 2007), en una superficie de 286.367 km² con una densidat de población de 8,96 hab/km², encara que a mayor parte d'iste estau ye despoblata, en concentrar-se a mayor parte d'a población en as arias urbanas de Las Vegas y Carson City-Reno.
Cheografía
O estau de Nevada muga a o norte con Idaho y Oregón; a l'ueste con California; a l'este con Utah; y a o sudeste con Arizona.